b'\n_START_ARTICLE_\nKasparas Beke\xc5\xa1as\n_START_SECTION_\nBiografija\n_START_PARAGRAPH_\nBeke\xc5\xa1as buvo vengr\xc5\xb3 didikas, Transilvanijos kra\xc5\xa1to vyriausiasis i\xc5\xbedininkas, fakti\xc5\xa1kasis jo valdytojas, sosto \xc4\xafp\xc4\x97dinis. 1571 m. Steponui Batorui tapus kra\xc5\xa1to vaivada, \xc4\x97m\xc4\x97 su juo kariauti, bet pralaim\xc4\x97jo ir neteko vis\xc5\xb3 vald\xc5\xb3._NEWLINE_Kai Batoras 1576 m. tapo Abiej\xc5\xb3 Taut\xc5\xb3 Respublikos valdovu, su juo susitaik\xc4\x97 ir j\xc4\xaf r\xc4\x97m\xc4\x97. Vadovavo Abiej\xc5\xb3 Taut\xc5\xb3 Respublikos pagalbinei vengr\xc5\xb3 kariuomenei, pasi\xc5\xbeym\xc4\x97jo karuose, ypa\xc4\x8d Livonijos karo (1558-1583) metu, 1579 m. u\xc5\xbeimant Polock\xc4\x85. Gyvenimo pabaigoje tapo ateistu._NEWLINE_Kaip arijono, jo neleista laidoti kapin\xc4\x97se. Palaidotas Vilniuje ant kalvos, v\xc4\x97liau pavadintos Beke\xc5\xa1o kalnu. Jo antkapyje pagal testament\xc4\x85 buvo i\xc5\xa1kaltas \xc4\xafra\xc5\xa1as, neigiantis Diev\xc4\x85, sielos nemarum\xc4\x85, pomirtin\xc4\xaf gyvenim\xc4\x85. Paminklas, a\xc5\xa1tuoniakampis bok\xc5\xa1tas, nugarm\xc4\x97jo \xc4\xaf Vilnel\xc4\x99, vandeniui paplovus kalno \xc5\xa1lait\xc4\x85.\n_START_SECTION_\nAntkapinis u\xc5\xbera\xc5\xa1as\n_START_PARAGRAPH_\nAnt Kasparo Beke\xc5\xa1o antkapio buvo i\xc5\xa1kaltas toks ateistinis u\xc5\xbera\xc5\xa1as (kur\xc4\xaf grei\xc4\x8diausiai padar\xc4\x97 bendramin\xc4\x8diai):_NEWLINE_\xe2\x80\xa6Visk\xc4\x85 i\xc5\xa1 sav\xc4\x99s turiu: nenoriu pripa\xc5\xbeinti Dievo,_NEWLINE__NEWLINE_Netrok\xc5\xa1tu Jo dangaus, pragaro nebebijau,_NEWLINE__NEWLINE_Gailestingumo nepra\xc5\xa1au, neginu n\xc4\x97 kiek teismo paskutinio,_NEWLINE__NEWLINE_Nuod\xc4\x97m\xc4\x97s nepa\xc5\xbe\xc4\xafstu ir ne\xc5\xbeinau, kuo b\xc5\xab\xc4\x8diau kam prasikalt\xc4\x99s._NEWLINE__NEWLINE_Visuomet pasitik\xc4\x97jau savimi ir buvau stropus._NEWLINE__NEWLINE_Nesijaudinu d\xc4\x97l k\xc5\xabno, dar ma\xc5\xbeiau \xe2\x80\x93 d\xc4\x97l sielos,_NEWLINE__NEWLINE_Dr\xc4\x85siai turiu pripa\xc5\xbeinti, kad drauge su manim ji mir\xc4\x97,_NEWLINE__NEWLINE_Tri\xc5\xabso ano netur\xc4\x97siu, kur\xc4\xaf turi kiti \xe2\x80\x93_NEWLINE__NEWLINE_Ie\xc5\xa1koti kiekvienas savosios, kai i\xc5\xa1 kapo pakils\xe2\x80\xa6'